วิเคราะห์ตลาดภาคบ่าย – บล.เอเอสแอล
บล.เอเอสแอล ระบุในบทวิเคราะห์บ่ายนี้
5 พ.ย. 2558

วิเคราะห์ตลาดภาคบ่าย
ภาครวมตลาดภาคเช้า
ดัชนี SET ช่วงเช้าปิดบวก 1,424.96 (+1.54 จุด,+0.11%) กรอบ 1418-1428 มูลค่าการซื้อขาย  19,650.676 ลบ. เรียงลำดับมูลค่าการซื้อขาย ENERG ICT PROP BANK FIN TRANS CONMAT COMM MEDIA AUTO ตามลำดับ
ตลาดภูมิภาคปรับขึ้น [Nikkei 225+1.03%][FBMKLCI +0.46%][HSI +0.23%][SSE +2.70%][TAIEX +1.14%]ตอบรับการส่งสัญญาณที่ชัดเจนเรื่องการปรับขึ้นอัตราดอกเบี้ยจากนางเจเน็ต เยลเลน ประธานเฟด โดยระบุว่า เฟดอาจจะปรับขึ้นอัตราดอกเบี้ยในการประชุมวันที่ 15-16 ธ.ค. แต่ย้ำว่าเฟดยังไม่ได้มีการตัดสินใจแต่อย่างใด 
ปัจจัยไทย ม.หอการค้าไทย เปิดเผยว่า ดัชนีความเชื่อมั่นผู้บริโภคเดือนต.ค.58 อยู่ที่ 73.4 โดยดัชนีความเชื่อมั่นผู้บริโภคปรับตัวดีขึ้นเป็นครั้งแรกในรอบ 10 เดือน รับปัจจัยบวกมาจาก ที่ประชุมคณะรัฐมนตรี (ครม.) อนุมัติมาตรการกระตุ้นเศรษฐกิจระยะสั้น 3 มาตรการ,ดัชนี SET ต.ค. เพิ่มขึ้น +45.94 จุดและราคาน้ำมันขายปลีกในประเทศปรับตัวลดลง ส่วนปัจจัยลบ ได้แก่ สำนักงานเศรษฐกิจการคลัง (สศค.) ปรับประมาณการเศรษฐกิจไทยปีนี้เหลือ 2.8% จากเดิมคาดการณ์ไว้ที่ 3% , มูลค่าส่งออกเดือนก.ย.ลดลง 5.51%, ราคาพืชผลทางการเกษตรทรงตัวในระดับต่ำเมื่อเทียบช่วงเดียวกันปีที่ผ่านมา, ค่าเงินบาทปรับตัวแข็งค่าขึ้นเล็กน้อย และผู้บริโภควิตกกังวลเกี่ยวกับปัญหาค่าครองชีพ และราคาสินค้าที่ทรงตัวในระดับสูงแม้เงินเฟ้อติดลบ
แนวโน้มตลาดและหุ้นที่น่าสนใจ
ยืน 1,424 ได้ต่อ ลุ้นทดสอบ 1,430
แนวโน้มภาคบ่ายเชิงเทคนิค: ดัชนีช่วงเช้าสามารถปรับตัวผ่าน แนวต้านสำคัญที่ 1,424 ได้ พร้อมแท่งเทียนรายครึ่งชม. ปิดตัวในรูปแบบที่ดี หากภาคบ่ายยืน 1,424 ได้ต่อ มีแนวโน้มปรับตัวขึ้นต่อ ทดสอบ 1,430   
 
SGP (ราคาปิดภาคเช้า 11.90)
คงคำแนะนำซื้อ ราคาสามารถกลับมายืนเหนือ EMA 15 วันที่ 11.30 ได้อีกครั้ง พร้อมมีปริมาณการซื้อขายที่หนาแน่น เป็นสัญญาณดี มีโอกาสปรับตัวขึ้นต่อ ทดสอบ แนวต้านที่ 12.00/12.6    
CSS (ราคาปิดภาคเช้า 5.50)
คงคำแนะนำซื้อ เกิดการตัดขึ้นของเส้นค่าเฉลี่ย พร้อมแท่งเทียน ยังคงสามารถยืนเหนือ EMA รายวัน ทุกเส้น ได้อย่างต่อเนื่อง พร้อมยกจุดต่ำสุดขึ้นต่อเนื่อง มีโอกาสรีบาวน์กลับขึ้นทดสอบ 5.75/6.25 
 
ข่าวภาคเช้า
– JSP เตรียมเปิดขาย 3 โครงการใหญ่รวมกว่า 9 พันลบ.ส่งท้ายปี 58
– TRUE ออกหุ้นกู้ 8.33 พันลบ. อายุ 7 ปี ดบ.4.11% ขายรายใหญ่ 6, 9 พ.ย.
– รฟท. เผย ITD-STEC-CK-UNIQ ร่วมชิงรถไฟทางคู่ จิระ-ขอนแก่น เคาะราคาธ.ค.
– ABC เตรียมนำรายได้จาก”เซอร์วิสอพาร์ทเม้นต์”ล้างหนี้สะสม 95 ลบ.
– COM7 ขาย iPhone 6s- iPhone 6s Plus ทุบสถิติวันแรก หนุนยอดขายแกร่ง